Κύριοι,

Θα ήθελα να σας ενημερώσω ότι το Υφυπουργείο Τουρισμού θα διοργανώσει Χριστουγεννιάτικα Χωριά στην Κυπερούντα, τον Αγρό, τις Πλάτρες, τον Καλοπαναγιώτη και την Κακοπετριά την περίοδο 27/11/2021 - 6/1/2022.

Το Υφυπουργείο Τουρισμού θα διοργανώνει εκδηλώσεις τα Σαββατοκυρίακα, ενώ, τις καθημερινές θα γίνονται εκδηλώσεις από τις ίδιες τις Κοινότητες.

Την εβδομάδα 23/12/2021 - 6/1/2022, θα πραγματοποιούνται καθημερινές εκδηλώσεις από το Υφυπουργείο Τουρισμού.

Το Υφυπουργείο Τουρισμού επιθυμεί να διοργανώσει στα πιο πάνω χωριά εργαστήρια χειροτεχνίας τα Σαββατοκυρίακα 27 - 28/11, 4 - 5/12, 11 - 12/12, 18 - 19/12, καθώς και την περίοδο 23/12 - 6/1/2022.

Τα εργαστήρια, μπορούν να διοργανωθούν σε χώρους που ανήκουν στην Κοινότητα (π.χ. πολιτιστικά κέντρα, μουσεία κλπ), αλλά και σε ιδιοκτήτους χώρους (π.χ. αγροτουριστικά καταλύματα, χώροι εστίασης), νοουμένου ότι όλοι οι χώροι είναι επισκέψιμοι.

Το Υφυπουργείο Τουρισμού θα καταβάλει το ποσό των 240 ευρώ / εργαστήριο / ημέρα. Στο ποσό αυτό θα περιλαμβάνονται όλα τα έξοδα για το εργαστήριο (ανθρωποώρες, υλικά, ενοίκιο κλπ).

Τα εργαστήρια θα προσφέρονται δωρεάν στους επισκέπτες, οι οποίοι θα πρέπει να κάνουν κράτηση στο τηλέφωνο που θα δηλώσετε στην Αίτηση σας. Οι ώρες λειτουργίας των εργαστηρίων θα είναι τουλάχιστον από τις 11.00 π.μ. - 5.00 μ.μ. με διάλειμμα από τις 1.00 μ.μ. - 2.00 μ.μ. Οι βιωματικές δραστηριότητες που θα παρέχονται στο πλαίσιο των εργαστηρίων, θα προσφέρονται στις 11.00 π.μ. -12.00 μ., 12μ - 1.00 μ.μ, 3.00 μ.μ. - 4.00 μ.μ. και 4.00 μ.μ. - 5.00 μ.μ.

Ο κάθε συμμετέχοντας θα πρέπει να παίρνει μαζί του ως αναμνηστικό και χωρίς χρέωση την κατασκευή του (π.χ. ζωγραφιά, μικρό αντικείμενο από πηλό, καλάθι κλπ).

Το περιεχόμενο των εργαστηρίων, θα πρέπει να συνάδει με το χριστουγεννιάτικο / εορταστικό κλίμα. Τα εργαστήρια μπορούν να απευθύνονται  σε παιδιά αλλά και ενήλικες.

Για την πληρωμή των εργαστηρίων, ο διοργανωτής δεν χρειάζεται να προσκομίσει τιμολόγια τρίτων, αλλά μόνο το τιμολόγιο προς το Υφυπουργείο Τουρισμού με το συνολικό ποσό της επιχορήγησης.

Σας αποστέλλω την Αίτηση συμμετοχής σε περίπτωση που ενδιαφέρεστε.

Σημειώνεται ότι η υποβολή Αίτησης δεν συνεπάγεται με έγκριση. Η Υπηρεσία θα αξιολογήσει τις Αιτήσεις ως προς την ποιότητα της εμπειρίας που θα παρέχουν τα εργαστήρια και θα απαντήσει στον Αιτητή ανάλογα.

**Παρακαλώ όπως συμπληρώσετε την Αίτηση και την αποστείλετε στο email ,** **paraskeviconstantinou@visitcyprus.com** **μέχρι την Παρασκευή 8/10/2021.

Παρακαλώ όπως την αίτηση την κοινοποιήσετε και στο Κοινοτικό Συμβούλιο Καλοπαναγιώτη στο email** **kskalopanayioti@cytanet.com.cy** **για ενημέρωση μας. Αφού πάρετε την έγκριση μας την κοινοποιάτε για καλύτερο προγραμματισμό**

Σας ευχαριστώ

Λάμπρος Λάμπρου

(Κοινοτάρχης)